钦定古今图书集成/明伦汇编/官常典/第090卷 > 梁王休复 襄王执中 纪王言扬 陈王成
## 钦定古今图书集成/明伦汇编/官常典/第090卷 > 梁王休复 襄王执中 纪王言扬 陈王成

美

按《旧唐书敬宗诸子传》，敬宗五子，妃郭氏生普，馀四
王亡母之氏位。按本传：梁王休复，开成二年八月
诏曰：王者胙土画疆，封建子弟，所以承卫帝室，蕃茂
本枝，祖宗成式，朕曷敢废。况天付正性，夙奉至训，尊
贤好善，体仁由礼。是可举建侯之命，膺分社之荣，亲
亲贤贤，于是乎在。敬宗皇帝第二子休复，第三子执
中，“第四子言扬，第六子成美，皆气蕴冲和，行推敬慎，
游咏坟索，佩服师言。宜开土宇之封，用申睦族之典。
休复可封梁王，执中可封襄王，言扬可封纪王，成美
可封陈王，宜令有司择日，备礼册命。”